– Праблем з арганізацыяй харчавання, асабліва ў такія напружаныя сезоны, як пасяўная і ўборачная кампаніі, канешне, хапае. Не простая гэта справа – арганізаваць па ўсіх правілах харчаванне сотні людзей, – па дарозе разважае Юрый Аляксандравіч. – Аднак усе выдаткі і клопаты ў рэшце даюць станоўчы вынік. Ад самаадчування працаўніка, яго працаздольнасці і нават ад настрою ў многім залежыць вынік працы – значыць, і эканоміка ўсяго прадпрыемства.